MESTO DUNAJSKÁ STREDA – DUNASZERDAHELY VÁROS
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE PONUKY
zadávanie zákazky na poskytnutie služieb nebežného charakteru
podľa § 9 ods. 9 zákona NR SR č. 25/2006 Z. z.
o verejnom obstarávaní a o zmene a doplnení niektorých zákonov v z. n. p.
(ďalej len ako „ZVO“)
1.	Názov zákazky:
Zabezpečenie priamych prenosov v maďarskom a v slovenskom jazyku zo zasadnutí mestského zastupiteľstva mesta  Dunajská Streda - II.
2.	Identifikácia verejného obstarávateľa:
Názov:	Mesto Dunajská Streda
Adresa:	Hlavná 50/16, 929 01 Dunajská Streda
Zastúpený:	JUDr. Zoltán Hájos, primátor mesta
IČO:	00305383
DIČ:	2021129968
3.	Typ zmluvy: 
Zmluva uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov.
4. Miesto dodania predmetu zákazky: 
Mestský úrad Dunajská Streda, Hlavná 50/16, 929 01 Dunajská Streda.                      
5. Podrobný opis predmetu zákazky a jeho obsah:
Predmetom zákazky je zabezpečenie priamych prenosov v maďarskom a v slovenskom jazyku zo zasadnutí mestského zastupiteľstva mesta Dunajská Streda (ďalej len ako „MsZ“), ich sprístupnenie na adrese http://www.dunstreda.sk/priamy-prenos, následná editácia a archivácia záznamov a ich zverejnenie na portáli www.zastupitelstvo.sk. Materiál publikovaný na portáli www.zastupitelstvo.sk musí byť editovaný podľa jednotlivých prerokovaných bodov zasadnutia. Hypertextové odkazy na jednotlivé materiály publikované na portáli musia byť zverejnené aj na stránke mesta. Publikovanie záznamu podľa jednotlivých bodov je pre archiváciu a rýchle vyhľadávanie kľúčové. Všetky úkony žiadame zabezpečiť pre slovenskú verziu záznamu.

Parametre:
Výstup zvuku (z audio mix pultu): linkový asymetrický 6,3 mm Jack
Rozlíšenie nahrávky: do 520x 390 pixel
Rýchlosť prenosu dát: do 1Mbps
Formát: *.flv, alebo *.mp4 (alebo iný ekvivalent).
6. Kód CPV:
92100000-2: Filmové služby a videoslužby	
7. Podmienky účasti:
Podmienky účasti týkajúce sa osobného postavenia podľa § 26 ods. 2 písm. a) ZVO:
Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk. 
8. Zmluvná cena:
Cenová ponuka musí obsahovať cenu bez DPH, sadzbu DPH a konečnú cenu za vyhotovenie a editáciu záznamu za 1 zasadnutie MsZ. Ďalej pri kalkulácií treba zvážiť, že zasadnutia MsZ prebiehajú spravidla raz za dva mesiace (nezáväzná frekvencia), väčšinou v maďarskom jazyku.

9. Variantné riešenia:
Nie.
10. Lehota na dodanie predmetu zákazky: 
Na obdobie 48 mesiacov od nadobudnutia účinnosti zmluvy.
11. Hlavné podmienky financovania a platobné podmienky:
Predmet zákazky bude financovaný z rozpočtu mesta Dunajská Streda. Verejný obstarávateľ neposkytuje preddavok na plnenie predmetu zmluvy. Fakturuje sa po každom zasadnutí MsZ, z ktorého sa vyhotovuje záznam. Splatnosť jednotlivých faktúr je 30 dní odo dňa doručenia riadne vystavenej faktúry objednávateľovi.
12. Pokyn k predloženiu ponuky:
Predložená ponuka má obsahovať:
1.	Identifikáciu uchádzača: obchodné meno, sídlo/adresa, IČO, DIČ, IČ DPH, bankové spojenie v tvare BIC, číslo účtu v tvare IBAN.
2.	Kontakt uchádzača (telefónne číslo, e-mailová adresa, faxové číslo).
3.	Opis predmetu zákazky vypracovaný uchádzačom, parafovaný štatutárnym zástupcom uchádzača a opatrený pečiatkou uchádzača.
4.	Doklad o oprávnení podnikať v zmysle bodu č. 7 tejto výzvy.
5.	Cenovú ponuku uchádzača parafovanú štatutárnym zástupcom uchádzača a opatrenú pečiatkou uchádzača podľa prílohy č. 1 tejto výzvy.
6.	Čestné vyhlásenie uchádzača parafované štatutárnym zástupcom uchádzača a opatrené pečiatkou uchádzača podľa prílohy č. 2 tejto výzvy.
7.	Vyplnený návrh zmluvy (príloha č. 3), parafovaný štatutárnym zástupcom uchádzača a opatrený pečiatkou uchádzača. Verejný obstarávateľ si vyhradzuje právo spresniť podmienky zmluvy s úspešným uchádzačom.
Ponuky sa predkladajú v 1 originálnej verzii.
13. Kritéria na hodnotenie ponúk:
Kritériom na vyhodnotenie ponúk bude najnižšia konečná cena za vyhotovenie a editáciu záznamu za 1 zasadnutie MsZ.
14. Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu uvedenú v bode 2 tejto výzvy, v termíne do 05.01.2015 do 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
3. Názov predmetu obstarávania „Zabezpečenie priamych prenosov v maďarskom  a v slovenskom jazyku zo zasadnutí mestského zastupiteľstva mesta Dunajská                 Streda - II“.
4. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO.
15. Lehota viazanosti ponúk:
do 28.02.2015
16. Ďalšie informácie:
Kontaktná osoba

Za vecné otázky:
Mgr. Marián Herceg
E-mail: marian.herceg@dunstreda.eu      

Za procesnú stránku:
Ing. Zsuzsanna Andrássy, PhD. 
E-mail: vo@3connect.sk   

Dátum: 22.12.2014				

Ing. Zsuzsanna Andrássy, PhD.
osoba splnomocnená na výkon VO

Dátum zverejnenia: 22.12.2014	
Termín predkladania ponúk:  05.01.2015, do 10:00 hod.     

Prílohy:    
1) Vzor cenovej ponuky.
2) Čestné vyhlásenie uchádzača.
3) Návrh zmluvy o zabezpečení priamych prenosov zo zasadnutí mestského zastupiteľstva.